Tarata marisikalo tile 30 ka se sibiri ma awirilikalo tile 3, n taara kita ani kayi, kalan minisiriso ka ci dɔ la.
O ye n siɲɛ fɔlɔ ye k’o yɔrɔ ninnu ye ka ɲɛ mɔbili la, bawo n taako fɔlɔ kɛra tɛrɛn na. Nin taama in ye n nisɔndiya kosɛbɛ, wa a kɛra sababu ye n ka kɔlɔsili caman kɛ. A fɔlɔ de ye n ya kɔlɔsi ka fɔ ko jiri ka ca Kayi mara la ka tɛmɛ Segu mara kan. N samana fana kulu caman ninnu filɛli fɛ sira fɛ.
Baara fɛ, n ma yaala ma sɔrɔ Kita, n ka, n sera ka kitakuru ye, o min bɛ an ka kokɔrɔw humu kɔnɔ. A fɔ cogo la, sundiata Keyita tɛmɛnna o kulu in fɛ.
N ye lakɔliso dɔ fana ye, a fɔ cogo la, min jɔra san 1887, wa ko Mali minisiri caman temɛnna o lakɔliso in fɛ.
Tile damadɔ kɔfɛ Kita, an ye sirata k’an kun da kayi kan o ci kelen hukumu kɔnɔ. N ka kɔlɔsili bolila nakɔsɛnɛ yiriwali walew kan k’a sababu kɛ mangorofow ni nakɔ caman yeli ye, minnu fallen bɛ ɲugu, su, kɛlɛkɛlɛ, jaba ani fɛn wɛrɛw la.
An tɛmɛna marakadugu caman fɛ, dugu minnu na, n y’a kɔlɔsi kosɛbɛ k’a fɔ ɲɛtaa wale caman kɛra tungarankew fɛ: bonw jɔlen bɛ ni siman ye, jibondow bɛ ye ani kuranpotow walasa ka yeelen bila dugu fan bɛɛ.
N ye telefɔni antɛnijanw fana kɔlɔsi dugu caman na minnu ni Bamakɔ ka jan kosɛbɛ. Siga t’a la k’a fɔ ko telefɔni jɔyɔrɔ ka bon marakaduguw la, bawo a bɛ kɛ sababu ye ka kunnafonidi nɔgɔya dugumɔgɔw ni tunkarakew cɛ.
2 réflexions au sujet de « Kayitaa, Mali la I »
-
Merci pour ces photos !
-
On remarque beaucoup de vert ! Les manguiers en fleurs sont splendides
bam_Latn bam_Latn bam_Latn bam_Latn bam_Latn bam_Latn bam_Latn fra_Latn unk fra_Latn unk fra_Latn